**PRAVILA PROGRAMA VJERNOSTI**

MULINO BIANCO NAGRAĐUJE VAŠU VJERNOST

**Članak 1.**

Organizator programa vjernosti Violeta d.o.o., Stjepana Radića 21, 88340 Grude.

**Članak 2.**

Program vjernosti provodi se u svim prodajnim mjestima (prodavaonicama) Bingo d.o.o. EXPORT-IMPORT na području Bosne i Hercegovine od **1.rujna 2020. do 30. rujna 2020.** ili do isteka zaliha nagrada.

**Članak 3.**

Program vjernosti provodi se u svrhu promocije proizvoda robne marke Mulino Bianco. U programu vjernosti uključeni su Mulino Bianco meki rezani kruhovi za tosteve i sendviče.

**Članak 4.**

U programu vjernosti mogu sudjelovati sve fizičke osobe s prebivalištem ili boravištem u Bosni i Hercegovini.

**Članak 5.**

Za sudjelovanje u programu vjernosti potrebno je u bilo kojem prodajnom mjestu Bingo d.o.o. EXPORT-IMPORT na području Bosne i Hercegovine kupiti Mulino Bianco mekog rezanog kruha za tosteve i sendviče u vrijednosti od najmanje 10 KM.

Vrijednost može biti iskazana na jednom ili više skupljenih računa.

**Račune je, kao dokaz kupovine, potrebno zajedno s osobnim podacima (ime i prezime, adresa stanovanja, broj telefona), poslati poštom na adresu:**

**Violeta d.o.o., Stjepana Radića 21, 88340 Grude**

**S naznakom „Za program vjernosti“.**

Prihvaćaju se samo prijave s datumima poslanih računa između 1. rujna 2020. i 30. rujna 2020. godine.

Organizator Programa vjernosti će prema slučajnom odabiru u roku od 10 radnih dana nakon završetka Programa vjernosti objaviti popis nagrada za sve sudionike koji su poslali ispravne prijave.

Ako potrošač pošalje nepotpunu prijavu (na primjer: bez računa, bez imena i prezimena, bez navedenih kontakt podataka za slanje nagrade kao što je broj telefona), takva će se smatrati nevažećom te Organizator neće snositi nikakvu obvezu prema potrošaču.

Ako se provjerom utvrdi da na prijavljenim računima nije evidentirana kupovina u vrijednosti najmanje 10 KM proizvoda robne marke Mulino Bianco, potrošač nema pravo na nagradu.

**Članak 6.**

Potrošač može dobiti jednu od sljedećih nagrada, a dodjela nagrada se vrši slučajnim odabirom, najkasnije 10 dana od završetka programa vjernosti, putem random.org aplikacije neovisno kada je prijava poslana:

- 15 x Philips sokovnik

- 5 x Philips blender

- 40 x Philips kuhalo

- 40 x Philips toster

- 90 x Philips ručni mikser

- 50 x Philips štapni mikser

- Do isteka zaliha – mini električni uređaj za cijeđenje voća

Jedna osoba može osvojiti samo jednu nagradu.

**Članak 7.**

Organizator programa vjernosti će na dostavljenu adresu putem kurirske dostave ili pošte poslati dodijeljenu nagradu. U slučaju da potrošač ne preuzme pošiljku Organizator nije dužan snositi trošak ponovnog slanja. Ako potrošač u narednih 45 dana ne preuzme dodijeljenu nagradu, gubi pravo na istu.

U slučaju isteka svih zaliha program vjernosti je završen te će kupci o tome biti obaviješteni putem Internet stranice [www.bingotuzla.ba](http://www.bingotuzla.ba). Prijave poslane nakon završetka programa vjernosti ne ostvaruju pravo na nagradu.

Potrošač nema pravo tražiti zamjenu dodijeljene nagrade niti zamjenu nagrade za novac. Slanjem nagrade prestaju sve daljnje obveze Organizatora programa vjernosti prema potrošaču.

**Članak 8.**

Sudjelovanjem u programu vjernosti potrošači se slažu da njihove osobne podatke Organizator može pohraniti i koristiti u svrhu informiranja o marketinškim aktivnostima vezanim uz robnu marku Barilla i u svrhu predmetnog programa vjernosti, kao što je objava popisa dodijeljenih nagrada. Potrošač može u bilo kojem trenutku zatražiti odjavu od primanja ovakvih obavijesti.

**Članak 9.**

Potrošač slanjem prijave, odnosno sudjelovanjem u programu vjernosti „Mulino Bianco nagrađuje vašu vjernost!“ prihvaća Pravila programa vjernosti. Pravila će biti objavljena na Internet stranici [www.bingotuzla.ba](http://www.bingotuzla.ba).

**Članak 10.**

Organizator ne odgovara za moguću štetu, koja bi mogla proizlaziti iz korištenja nagrada iz ovog programa vjernosti.

Organizator zadržava pravo prekinuti program vjernosti prije roka određenog ovim pravilima, kao i mijenjati odredbe ovih pravila o čemu će potrošači biti obaviješteni putem Internet stranice www.bingotuzla.ba.

**Članak 11.**

U slučaju spora između Organizatora i sudionika nadležan je Sud u Širokom Brijegu.